नोएडा : यूपी के नोएडा सेक्टर 123 के लोगों को बड़ी राहत की ख़बर है. सूत्रों के हवाले से NDTV को ख़बर मिल रही है कि फ़िलहाल नोएडा सेक्टर 123 में कूड़ा डंप नहीं किया जाएगा. शुक्रवार सुबह से यहां कूड़ा भरा कोई ट्रक नहीं आया है. गुरुवार को नोएडा विकास प्राधिकरण के सीईओ आलोक टंडन से मुख्यमंत्री की मुलाक़ात हुई थी. जहां मुख्यमंत्री ने नाराज़गी ज़ाहिर की थी कि उनके कहने के बावजूद इसका समाधान नहीं निकाला गया. माना जा रहा है कि ये उसी मुलाक़ात का नतीजा है.